CELEX: 62012CN0574
Language: et
Date: 2012-12-07 00:00:00
Title: Kohtuasi C-574/12: Eelotsusetaotlus, mille on esitanud Supremo Tribunal Administrativo (Portugal) 7. detsembril 2012 — Centro Hospitalar de Setúbal, EPE, Serviço de Utilização Comum dos Hospitais (SUCH) versus Eurest Portugal — Sociedade Europeia de Restaurantes L. da

16.3.2013   
            
            
               ET
            
            
               Euroopa Liidu Teataja
            
            
               C 79/5
            
         Eelotsusetaotlus, mille on esitanud Supremo Tribunal Administrativo (Portugal) 7. detsembril 2012 — Centro Hospitalar de Setúbal, EPE, Serviço de Utilização Comum dos Hospitais (SUCH) versus Eurest Portugal — Sociedade Europeia de Restaurantes L.da
   
   (Kohtuasi C-574/12)
   2013/C 79/09
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo.
   
      Põhikohtuasja pooled
   
   
      Kaebuse esitajad: Centro Hospitalar de Setúbal, EPE, Serviço de Utilização Comum dos Hospitais (SUCH)
   
      Vastustaja: Eurest Portugal — Sociedade Europeia de Restaurantes L.da
   
   
      Eelotsuse küsimused
   
   
               1.
            
            
               Kas „majasiseste” hangete ühenduse käsitlusega on kooskõlas see, kui avalik-õiguslik haigla, kes sõlmib mittetulundusliku organisatsiooniga, mille liige ta on ja mille eesmärk on täita tervishoiu valdkonnas avaliku teenuse ülesannet eesmärgiga tõsta oma liikmete efektiivsust ja tõhusust, ilma seaduses selleks ette nähtud hankemenetluseta lepingu haiglas toitlustusteenuse osutamiseks enda pädevuse piires, kandes nii sellele organisatsioonile üle enda vastutuse selle ülesande täitmisel, kui mainitud organisatsiooni põhikirja kohaselt võivad tema liikmeks olla mitte üksnes avaliku sektori üksused, vaid samuti sotsiaalsektori üksused, ning arvestades, et lepingu sõlmimise hetkel olid 88-st liikmest 23 sotsiaalsektori mittetulunduslikud sotsiaalse solidaarsuse alal tegutsevad eraõiguslikud organisatsioonid, kellest mõned olid heategevuslikud organisatsioonid?
            
         
               2.
            
            
               Kas võib järeldada, et teine lepingupool allub otsustustasandil oma avalik-õiguslikele liikmetele selliselt, et viimased üksi või ühiselt teostavad kontrolli, mis on analoogne kontrollile, mida nad teostavad oma osakondade üle, kui põhikirja kohaselt peab teine lepingupool tagama, et häälteenamus kuuluks tema liikmetele ja alluks tervishoiu eest vastutava valitsusliikme juhtimisele, järelevalvele ja kontrollile, ning kui tema juhatus koosneb samuti enamuses avalik-õiguslikest liikmetest?
            
         
               3.
            
            
               Kas „majasiseste” hangete ühenduse käsitlust arvestades võib „analoogse kontrolli” nõuet pidada täidetuks, kui põhikirja kohaselt allub teine lepingupool tervishoiu eest vastutava valitsusliikme kontrollile, kes samuti nimetab juhatuse esimehe ja ase-esimehe, kinnitab üldkoosoleku otsused selliste laenude võtmise osas, mille netosumma moodustab 75 % või rohkem eelmisel majandusaastal kinnitatud omakapitalist, kinnitab üldkoosoleku otsused põhikirja muutmise kohta, teise lepingupoole lõpetamise ja varade jagamise kohta lõpetamise korral?
            
         
               4.
            
            
               Kas asjaolu, et teine lepingupool on suur ja keerukas organisatsioon, mis tegutseb kogu Portugali territooriumil, mille liikmete hulgas on enamik Serviço Nacional de Saúde osakondi ja institutsioone — sealhulgas enamik riigi haiglatest —, mille hinnanguline käive on 90 miljonit eurot, mille äritegevus hõlmab erinevaid ja keerukaid valdkondi, mille tegevusnäitajad on väga muljetavaldavad ja kus töötab rohkem kui 3 300 töötajat ning mis osaleb kahes ettevõtjate ühenduses ja äriühingus, võimaldab suhet oma avalik-õiguslike liikmetega pidada pelgalt sisemiseks või „majasiseseks”?
            
         
               5.
            
            
               Kas asjaolu, et teine lepingupool võib põhikirja kohaselt osutada konkureerivaid teenuseid riiklikele või välismaistele avalik-õiguslikele liikmeteks mitteolevatele üksustele või eraõiguslikele üksustele (i) eeldusel, et sellega ei tekitata liikmetele kahju ja et see on neile ning teisele lepingupoolele kasulik kas majanduslikult või tehnilise arengu tõhustamise seisukohast ja (ii) eeldusel, et nende teenuste osutamise arvestuslik maht ei ületa 20 % eelmisel majandusaastal kinnitatud kogukäibest, võimaldab pidada täidetuks „majasiseseid” hankeid puudutavat nõuet, eelkõige seoses CCP artikli 5 lõike 2 punktist b tuleneva „tegevuse peamise eesmärgi” nõudega?
            
         
               6.
            
            
               Juhul, kui vastus ühelegi eelnevale küsimusele ei ole iseenesest piisav, et järeldada, kas CCP artikli 5 lõike 2 nõuded on täidetud või mitte, siis kas nende vastuste hindamine ühiselt võimaldab „majasiseste” hangete ühenduse käsitlust arvestades järeldada, et selline hange esineb?